下弋陽江舟中代書寄裴侍御
作者：獨孤及
朝代：唐

paragraphs: 故鄉隔西日，水去連長天。
前路知幾許，但指天南邊。
愴恨極浦外，隱映青山連。
東風滿帆來，五兩如弓弦。
遙羨繡衣客，冏然馬首先。
得餐武昌魚，不顧潯陽田。
屈指數別日，忽乎成兩年。
百花已滿眼，春草漸碧鮮。
豈是離居時，奈何于役牽。
洞庭有深涉，曷日期歸旋。
且作異鄉料，詎知攜手緣。
離憂未易銷，莫道樽酒賢。